internet vaartha 239 Views
న్యూఢిల్లీ : పెళ్లిళ్ల సీజన్‌, ఇతర శుభకార్యాల ముగింపునకు తేదీలు దగ్గరపడుతుండటంతో బులియన్‌ మార్కెట్లలో కొనుగోళ్లు ఊపందుకున్నాయి. శనివారం బులియన్‌ మార్కెట్‌లో పదిగ్రాముల బంగారం ధరలు 30,350 రూపాయలుగా కొనసాగాయి. 2014 మే 10వ తేదీనాటి ధరలు కొనసాగుతున్నాయి. విదేశీ మార్కెట్లలో ధరల తీరుతోపాటు దేశీయంగా కొనుగోళ్లు పెరగడమే ఇందుకుకీలకం. వెండిధరలు కూడా కిలోకు 510 రూపాయలు పెరిగి 41,550 రూపాయలుగా ఉన్నాయి. నాణేల తయారీ దారులు, పారిశ్రామిక యూనిట్లు కొనుగోళ్లు పెంచడంతో ధరలు పెరిగాయి. ట్రేడర్లు అంచనాలను గమనిస్తే సెంటి మెంట్‌ పెరిగిందని, ఈవారంలోనే అక్షయ తృతీయ కూడా వస్తుండటంతో కొనుగోళ్లు మరింత పెరిగినట్లు చెపుతున్నారు. అంతే కాకుండా అమెరికా ఉపాధి గణాంకాలవృద్ధి తగ్గడం, ఫెడ్‌రిజర్వు వడ్డీరేట్ల పంఎపు జూన్‌కు వాయిదా వంటి అంశాలు కీలకం గా పనిచేశాయి. న్యూయార్క్‌ కామెక్స్‌లో ఔన్స్‌ బంగారం ధరలు 1287.70 డాలర్లు గా నిలిచింది. వెండిధరల్లో కూడా ఔన్స్‌ ఒక్కింటికి 0.75శాతం పెరిగి 17.44 డాలర్లుగా నిలిచింది. దేశరాజధానిలో 24 కేరట్లు అంటే 99.9 స్వఛ్ఛమైన బంగారం 30,350 రూపాయలు, 22 కేరట్ల బంగారం 30,200 రూపాయలుగా కొనసాగింది. రెండేళ్లనాటి గరిష్టధరలు ప్రస్తుతం కొనసాగుతున్నట్లు అంచనా. శుక్రవారం పసిడిదరలు 25 రూపాయలు పెరిగాయి. సవర్లలో చూస్తే బంగారం ఎనిమిదిగ్రాములు 23,300లకు చేరింది. ఇక వెండిధరలు కూడా 41,550 రూపాయలకు పెరిగింది. వారం వారం పంపిణీకిందచూస్తే 400 రూపాయలు పెరిగి 41,730 రూపాయలకు చేరింది. వెండి నాణేలపరంగా చూస్తే వందనాణేలు 69 రూపాయలు కొనుగోలుకు అమ్మకాలకు 70వేల రూపాయలుగా ధరలు కొనసాగుతున్నాయి.